Polisieman wat vriendin vermoor swaar gestraf | Maroela Media
'n Voormalige polisieman is Dinsdag in die Johannesburgse hooggeregshof tot 17 jaar direkte tronkstraf gevonnis vir die moord op sy vriendin.
Xichavo Makamu, voormalige konstabel van die Vispol-eenheid by die Welbekend-polisiestasie, het sy vriendin, Napsadi Thobejane, op 29 Junie 2019 in hul gehuurde kamer in Thembisa in Gauteng doodgesteek. Thobejane het altesaam 39 steekwonde opgedoen.
"Sy is ná die voorval na die Thembisa-hospitaal gehaas waar sy aan haar wonde beswyk het," sê Ndileka Cola, woordvoerder van die onafhanklike polisieondersoekdirektoraat (Opod).
Makamu is later die dag op die misdaadtoneel in hegtenis geneem.
"Die mes waarmee Thobejane gesteek is, is op die toneel gevind. Dit lyk asof die voorval onder die bed plaasgevind het," het Cola gesê.
Opod het die swaar vonnis verwelkom.
"Ons hoop hierdie vonnis sal 'n boodskap uitstuur aan alle beamptes wat hulle aan gesinsgeweld skuldig maak. Opod sal alles in sy vermoë doen om te verseker dat geregtigheid geskied."
Boosdoeners stel lokval vir motoriste
Swaar gestraf = 17 jaar??? Die prys vir 'n lewe is net 17 jaar??
17 Jaar is hopeloos té min. Wat gaan aan met ons regsstelsel?
Jaa dan kom hy uit op parool na 6 jaar
Noem julle dit swaar gestraf, die Bybel sê, jy mag nie moord pleeg nie, en wanneer jy dit doen moet jou lewe geneem word. Die Suid Afrikaanse reg stelsel is pateties.
Hani se moordenaar sit al amper 30 jaar sonder parool. Hierdie ou kry 17 jaar. Ons regstelsel bepaal dus dat sekere lewens meer werd is as ander. What a joke!